**P O Z I V**

**USTANOVITELJEM ZAVODA CENTER ZA INFORMIRANJE, SODELOVANJE IN RAZVOJ NEVLADNIH ORGANIZACIJ**

Ljubljana, 21 .5. 2020

Razpisujemo Postopek izbora petih predstavnikov ustanoviteljev Zavoda Center za informiranje, sodelovanje in razvoj nevladnih organizacij (CNVOS) v svetu CNVOS.

Na podlagi Statuta CNVOS se postopek izbora izvede ob smiselni uporabi [Poslovnika za postopek izbora predstavnikov nevladnih organizacij](https://www.cnvos.si/media/filer_public/0d/fb/0dfbee54-ed66-4aaf-9f2e-823e5390edcd/poslovnik_izbora_prestavnikov_nvo_cistopis2020.pdf). Več informacij o postopku izborov predstavnikov NVO najdete [tukaj](https://www.cnvos.si/nvo-vseved/postopek-izbora-nvo-predstavnikov/kako-tece-postopek/).

**Kako poteka postopek?**

Postopek izbora predstavnikov poteka tako, da ustanovitelji CNVOS najprej predlagajo svoje kandidate. Med njimi se poskuša s soglasjem vseh kandidatov izbrati najprimernejše. Če soglasja za imenovanje ni, se izvedejo volitve, v katerih lahko sodelujejo vsi ustanovitelji, ki so za to vnaprej izkazali interes (se prijavili kot volivci). Ustanovitelj CNVOS katerega predlagani član je bil izvoljen v svet CNVOS v sedanjem mandatu, ne more predlagati svojega kandidata, lahko pa se prijavi kot volivec.

Temeljni pogoj za sodelovanje je, da gre za organizacijo, ki je ustanovitelj CNVOS.

V postopku izbora bodo torej lahko sodelovali samo tisti ustanovitelji, ki bodo predlagali svojega kandidata ali ki bodo pravočasno sporočili preko objavljenega obrazca, da želijo glasovati.

Rokovnik za izvedbo postopka izbora je sledeč:

**21. 5. 2020** - objava poziva za prijavo kandidatov in volilnih upravičencev

**7. 6. 2020** - rok za oddajo prijav kandidatov in upravičencev

**11. 6. 2020** – rok za dopolnitev prijav

**12. 6. 2020** ob **10:00** - seja komisije za pregled prijav

**12. 6. 2020** - objava seznama upravičencev in kandidatov

**22. 6. 2020** ob **10:00** - javna predstavitev kandidatov in poskus imenovanja s soglasjem

**22. 6. 2020** - začetek volitev (pogojno)

**25. 6. 2020**  - zaključek volitev (pogojno)

**26. 6. 2020**ob**10:00** - seja komisije za pregled glasovnic in izdaja sklepa o imenovanju (pogojno)

Seje komisije za pregled prijavnic, za pregled glasovnic in javna predstavitev se bodo odvile preko videokonference ali v živo v sejni sobi CNVOS, Povšetova 37, 1000 Ljubljana. O tem bomo člane komisije pravočasno obvestili.

Ustanovitelj, ki bo predlagal svojega kandidata, mora v prijavi **obvezno napisati tudi krajšo predstavitev kandidata**.

Prijavo za sodelovanje najdete na tej [povezavi](https://www.cnvos.si/nvo-vseved/postopek-izbora-nvo-predstavnikov/nove-prijavnice/prijava-za-upravicence-ustanovitelje-kandidate-svet-CNVOS/). Prijava mora vsebovati podpis zastopnika ustanovitelja in podpis kandidata, v kolikor se ga predlaga. **Prijava, poslana po elektronski pošti, mora vsebovati faksimile podpisa ali skenirano podpisano prijavo.**

Po [Poslovniku postopka izbora](https://www.cnvos.si/media/filer_public/0d/fb/0dfbee54-ed66-4aaf-9f2e-823e5390edcd/poslovnik_izbora_prestavnikov_nvo_cistopis2020.pdf) lahko ustanovitelji in kandidati, ki na njihov predlog večkrat sodelujejo v postopkih izbora predstavnikov nevladnih organizacij v posvetovalna in druga telesa, pri CNVOS deponirajo svoje podpise, da lahko enostavneje pošiljajo svoje vloge v postopkih izbora (brez potrebe po vsakokratnem podpisovanju in žigosanju prijav ter drugih dokumentov).

Če želite kot ustanovitelj trajno shraniti svoj podpis za sodelovanje v postopkih izbora, lahko to naredite s pomočjo [obrazca za deponiranje podpisa za NVO](https://www.cnvos.si/nvo-vseved/postopek-izbora-nvo-predstavnikov/nove-prijavnice/izjava-deponiranje-podpisa-NVO/). Kandidat NVO lahko shrani svoj podpis s pomočjo [obrazca za kandidate](https://www.cnvos.si/nvo-vseved/postopek-izbora-nvo-predstavnikov/nove-prijavnice/izjava-deponiranje-podpisa-kandidat/).

Prijave pošljite:

* po pošti na naslov: CNVOS, Povšetova 37, 1000 Ljubljana ali
* po faxu na številko: 01/542 14 24 ali
* po elektronski pošti na: [nvo.predstavniki@cnvos.si](mailto:nvo.predstavniki@cnvos.si)

**Ne glede na način ali datum pošiljanja mora prijava prispeti na enega od zgornjih naslovov najkasneje do 7. 6. 2020 do polnoči.**

Za dodatne informacije o postopku izbora smo vam na voljo na telefonu 01/542 14 22 ali na elektronski pošti [monika.kostanjevec@cnvos.si](mailto:monika.kostanjevec@cnvos.si).

**Vabimo vse zainteresirane ustanovitelje, da sodelujete v postopku izbora.**

Objava / posredovano:

* vsem ustanoviteljem CNVOS po elektronski pošti
* objava na spletni strani [www.cnvos.si](http://www.cnvos.si)